CELEX: 32021R2049
Language: sk
Date: 2021-11-24 00:00:00
Title: Vykonávacie nariadenie Komisie (EÚ) 2021/2049 z 24. novembra 2021, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky cypermetrín ako látky, ktorá sa má nahradiť, a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

25.11.2021   
               
               
                  SK
               
               
                  Úradný vestník Európskej únie
               
               
                  L 420/6
               
            
         VYKONÁVACIE NARIADENIE KOMISIE (EÚ) 2021/2049
         z 24. novembra 2021,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky cypermetrín ako látky, ktorá sa má nahradiť, a ktorým sa mení príloha k vykonávaciemu nariadeniu Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1 v spojení s článkom 24 ods. 1,
         keďže:
         
                     (1)
                  
                  
                     Smernicou Komisie 2005/53/ES (2) sa cypermetrín zahrnul ako účinná látka do prílohy I k smernici Rady 91/414/EHS (3).
                  
               
                     (2)
                  
                  
                     Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).
                  
               
                     (3)
                  
                  
                     Platnosť schválenia účinnej látky cypermetrín, ako sa stanovuje v časti A prílohy k vykonávaciemu nariadeniu (EÚ) č. 540/2011, sa končí 31. októbra 2022.
                  
               
                     (4)
                  
                  
                     Žiadosť o obnovenie schválenia cypermetrínu bola predložená v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku.
                  
               
                     (5)
                  
                  
                     Žiadatelia predložili doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.
                  
               
                     (6)
                  
                  
                     Spravodajský členský štát vypracoval v spolupráci so spoluspravodajským členským štátom návrh hodnotiacej správy o obnovení schválenia a 8. mája 2017 ho predložil Európskemu úradu pre bezpečnosť potravín (ďalej len „úrad“) a Komisii.
                  
               
                     (7)
                  
                  
                     Úrad sprístupnil doplňujúcu súhrnnú dokumentáciu verejnosti. Zároveň zaslal návrh hodnotiacej správy o obnovení schválenia žiadateľom a členským štátom na pripomienkovanie a začal o ňom verejnú konzultáciu. Úrad prijaté pripomienky postúpil Komisii.
                  
               
                     (8)
                  
                  
                     Úrad oznámil 8. augusta 2018 Komisii svoj záver (6) o tom, či možno očakávať, že cypermetrín bude spĺňať kritériá schválenia stanovené v článku 4 nariadenia (ES) č. 1107/2009. V nadväznosti na diskusie s členskými štátmi Komisia poverila úrad, aby preskúmal dodatočné opatrenia na zmiernenie rizika, ktoré neboli zahrnuté do záverov úradu. Úrad v tomto stanovisku k opatreniam na zmiernenie rizika v súvislosti s cypermetrínom uverejnenom 4. októbra 2019 (7) predstavil úrovne potrebného zníženia úletu a opatrenia, ktoré by boli potrebné na preukázanie nízkeho rizika pre necieľové organizmy, najmä pre vodné organizmy, a pre necieľové článkonožce vrátane včiel. Komisia predložila 24. a 25. januára 2019 návrh správy o obnovení schválenia cypermetrínu Stálemu výboru pre rastliny, zvieratá, potraviny a krmivá.
                  
               
                     (9)
                  
                  
                     Pokiaľ ide o kritériá určovania vlastností narúšajúcich endokrinný systém v zmysle nariadenia Komisie (EÚ) 2018/605 (8), Komisia sa na základe dostupných vedeckých dôkazov zhrnutých v závere úradu domnieva, že cypermetrín sa nemá považovať za látku s vlastnosťami narúšajúcimi endokrinný systém.
                  
               
                     (10)
                  
                  
                     Komisia vyzvala žiadateľov, aby úradu predložili pripomienky k záveru a, v súlade s článkom 14 ods. 1 tretím pododsekom vykonávacieho nariadenia (EÚ) č. 844/2012, aj k správe o obnovení schválenia. Žiadatelia predložili pripomienky, ktoré boli dôkladne preskúmané.
                  
               
                     (11)
                  
                  
                     Reprezentatívnymi použitiami sú aplikácie postrekom vo vonkajšom prostredí, v prípade ktorých sú splnené kritériá schválenia stanovené v článku 4 nariadenia (ES) č. 1107/2009 za predpokladu, že sa prijmú vhodné opatrenia na zmiernenie rizika, ktorými sa zabezpečí požadovaná úroveň ochrany vodných organizmov a necieľových článkonožcov vrátane včiel. Preto sa v prípade jedného alebo viacerých reprezentatívnych použití minimálne jedného prípravku na ochranu rastlín s obsahom cypermetrínu dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené, ak sú stanovené príslušné podmienky a obmedzenia podľa článku 6 nariadenia (ES) č. 1107/2009.
                  
               
                     (12)
                  
                  
                     Posúdenie rizika v súvislosti s obnovením schválenia cypermetrínu vychádza z obmedzeného počtu reprezentatívnych použití, čím sa však neobmedzujú použitia, na ktoré možno prípravky na ochranu rastlín s obsahom cypermetrínu autorizovať. Preto nie je vhodné zachovať obmedzenie týkajúce sa použitia ako insekticídu.
                  
               
                     (13)
                  
                  
                     Komisia však považuje cypermetrín za látku, ktorá sa má nahradiť podľa článku 24 nariadenia (ES) č. 1107/2009. Vzhľadom na to, že cypermetrín je zmesou ôsmich izomérov a obsahuje značný podiel neúčinných izomérov, spĺňa podmienku stanovenú v bode 4 štvrtej zarážke prílohy II k nariadeniu (ES) č. 1107/2009.
                  
               
                     (14)
                  
                  
                     Preto je vhodné obnoviť schválenie cypermetrínu ako látky, ktorá sa má nahradiť.
                  
               
                     (15)
                  
                  
                     V súlade s článkom 14 ods. 1 nariadenia (ES) č. 1107/2009 v spojení s článkom 6 daného nariadenia a vzhľadom na súčasné vedecké a technické poznatky je však potrebné stanoviť určité podmienky a obmedzenia. Je najmä vhodné požadovať ďalšie potvrdzujúce informácie.
                  
               
                     (16)
                  
                  
                     V záujme zvýšenia dôvery v záver, že cypermetrín nemá vlastnosti endokrinných disruptorov, by mali žiadatelia v súlade s bodom 2.2. písmenom b) prílohy II k nariadeniu (ES) č. 1107/2009 a v súlade s usmernením na identifikáciu endokrinných disruptorov poskytnúť aktualizované posúdenie kritérií stanovených v bodoch 3.6.5 a 3.8.2 prílohy II k nariadeniu (ES) č. 1107/2009 zmenenému nariadením (EÚ) 2018/605 (9).
                  
               
                     (17)
                  
                  
                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.
                  
               
                     (18)
                  
                  
                     Vykonávacím nariadením Komisie (EÚ) 2021/1449 (10) sa obdobie platnosti schválenia cypermetrínu predĺžilo do 31. októbra 2022, aby bolo možné dokončiť postup obnovenia schválenia pred uplynutím obdobia platnosti schválenia uvedenej účinnej látky. Keďže sa však rozhodnutie o obnovení schválenia prijíma pred uplynutím uvedeného predĺženého obdobia platnosti schválenia, toto nariadenie by sa malo začať uplatňovať čo najskôr.
                  
               
                     (19)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Obnovenie schválenia účinnej látky
            Schválenie účinnej látky cypermetrín sa obnovuje v súlade s prílohou I.
         
         
            Článok 2
            Zmeny vykonávacieho nariadenia (EÚ) č. 540/2011
            Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
         
         
            Článok 3
            Nadobudnutie účinnosti a dátum uplatňovania
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. februára 2022.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 24. novembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 309, 24.11.2009, s. 1.
         
            (2)  Smernica Komisie 2005/53/ES zo 16. septembra 2005, ktorou sa mení a dopĺňa smernica Rady 91/414/EHS s cieľom zaradiť chlórtalonil, chlórtolurón, cypermetrín, daminozid a metyl-tiofanát ako účinné látky (Ú. v. EÚ L 241, 17.9.2005, s. 51).
         
            (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).
         
            (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
         
            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).
         
            (6)  Vestník EFSA (EFSA Journal) (2018) 16(8):5402. Conclusion on the peer review of the pesticide risk assessment of the active substance cypermethrin (Záver z partnerského preskúmania účinnej látky cypermetrín z hľadiska posúdenia rizika pesticídov). K dispozícii online: www.efsa.europa.eu.
         
            (7)  https://www.efsa.europa.eu/en/efsajournal/pub/5822.
         
            (8)  Nariadenie Komisie (EÚ) 2018/605 z 19. apríla 2018, ktorým sa mení príloha II k nariadeniu (ES) č. 1107/2009 stanovením vedeckých kritérií určovania vlastností narúšajúcich endokrinný systém (Ú. v. EÚ L 101, 20.4.2018, s. 33).
         
            (9)  Guidance for the identification of endocrine disruptors in the context of Regulations (EU) No 528/2012 and (EC) No 1107/2009 [Usmernenie na identifikáciu endokrinných disruptorov v kontexte nariadení (EÚ) č. 528/2012 a (ES) č. 1107/2009]. https://www.efsa.europa.eu/en/efsajournal/pub/5311.
         
            (10)  Vykonávacie nariadenie Komisie (EÚ) 2021/1449 z 3. septembra 2021, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok 2-fenylfenol (vrátane jeho solí, napr. sodnej soli), 8-hydroxychinolín, amidosulfurón, bifenox, chlórmekvát, chlorotolurón, klofentezín, klomazón, cypermetrín, daminozid, deltametrín, dikamba, difenokonazol, diflufenikán, dimetachlór, etofenprox, fenoxaprop-P, fénpropidín, fludioxonyl, flufenacet, fostiazát, indoxakarb, lenacil, MCPA, MCPB, nikosulfurón, parafínové oleje, parafínový olej, penkonazol, pikloram, propachizafop, prosulfokarb, chizalofop-P-etyl, chizalofop-P-tefuryl, síra, tetrakonazol, tri-alát, triflusulfurón a tritosulfurón (Ú. v. EÚ L 313, 6.9.2021, s. 20).
      
      
         
            PRÍLOHA I
            
                        Všeobecný názov, identifikačné čísla
                     
                     
                        IUPAC názov
                     
                     
                        Čistota (1)
                        
                     
                     
                        Dátum schválenia
                     
                     
                        Schválenie platí do
                     
                     
                        Osobitné ustanovenia
                     
                  
                        cypermetrín
                        CAS č. 52315-07-8
                        CIPAC č. 332
                     
                     
                        
                           O-[(RS)-(3-fenoxyfenyl(kyano)metyl]-(1RS,3RS;1RS,3SR)-3-(2,2-dichlóretenyl)-2,2-dimetylcyklopropánkarboxylát
                        alebo
                        
                           O-[(RS)-α-kyano-3-fenoxybenzyl](1RS)-cis,trans-3-(2,2-dichlórvinyl)-2,2-dimetylcyklopropánkarboxylát
                     
                     
                        920 g/kg
                        cis:trans: 40/60 až 60/40
                        uvedené nečistoty sa z toxikologického hľadiska považujú za rizikové a ich obsah v technickom materiáli nesmie prekročiť tieto hodnoty:
                        hexán: 5 g/kg
                     
                     
                        
                           1. februára 2022
                        
                     
                     
                        
                           31. januára 2029
                        
                     
                     
                        Autorizácie sa udeľujú len profesionálnym používateľom.
                        Pri autorizácií prípravkov na ochranu rastlín s obsahom cypermetrínu určených na aplikácie postrekom vo vonkajšom prostredí sa v záujme zaistenia ochrany necieľových organizmov, najmä vodných organizmov a necieľových článkonožcov vrátane včiel,
                        
                                    —
                                 
                                 
                                    vyžadujú opatrenia na zmiernenie rizika, ktorými sa dosiahne zníženie úletu a ktoré vedú k expozícii ≤ 5,8 mg účinnej látky/ha v neobrábaných oblastiach a okrem toho v prípade aplikácií na jar ku koncentráciám vo vodných útvaroch ≤ 0,0038 μg účinnej látky/l,
                                 
                              
                                    —
                                 
                                 
                                    môžu autorizovať len použitia mimo obdobia kvitnutia plodín a bez výskytu kvitnúcich burín.
                                 
                              Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o cypermetríne, a najmä jej dodatky I a II. Členské štáty musia venovať osobitnú pozornosť:
                        
                                    —
                                 
                                 
                                    ochrane vodných organizmov, necieľových článkonožcov vrátane včiel,
                                 
                              
                                    —
                                 
                                 
                                    posúdeniu rizika pre spotrebiteľov,
                                 
                              
                                    —
                                 
                                 
                                    technickej špecifikácii účinnej látky používanej v prípravkoch na ochranu rastlín.
                                 
                              Ak sa to považuje za vhodné, členské štáty stanovia pri udeľovaní autorizácie požiadavky na monitorovanie v súlade s článkom 6 písm. i) nariadenia (ES) č. 1107/2009 s cieľom doplniť monitorovanie podľa smernice Európskeho parlamentu a Rady 2000/60/ES (2) a 2009/128/ES (3).
                        Žiadateľ musí predložiť Komisii, členským štátom a úradu potvrdzujúce informácie, pokiaľ ide o:
                        
                                    1.
                                 
                                 
                                    toxikologický profil metabolitov obsahujúci zložku 3-fenoxybenzoyl;
                                 
                              
                                    2.
                                 
                                 
                                    relatívnu toxicitu jednotlivých izomérov cypermetrínu, najmä enantioméru (1S cis αR);
                                 
                              
                                    3.
                                 
                                 
                                    vplyv procesov úpravy vody na charakter rezíduí prítomných v povrchových a podzemných vodách pri získavaní pitnej vody z povrchových a podzemných vôd;
                                 
                              
                                    4.
                                 
                                 
                                    body 3.6.5 a 3.8.2 prílohy II k nariadeniu (ES) č. 1107/2009 zmenenému nariadením (EÚ) 2018/605.
                                 
                              Žiadateľ predloží:
                        
                                    —
                                 
                                 
                                    informácie uvedené v bode 1 do 15. decembra 2022,
                                 
                              
                                    —
                                 
                                 
                                    informácie uvedené v bode 2 do 15. decembra 2023 a
                                 
                              
                                    —
                                 
                                 
                                    informácie uvedené v bode 3 do dvoch rokov odo dňa, keď Komisia uverejní usmerňujúci dokument o hodnotení vplyvu procesov úpravy vody na charakter rezíduí prítomných v povrchových a podzemných vodách.
                                 
                              Pokiaľ ide o body 3.6.5 a 3.8.2 prílohy II k nariadeniu (ES) č. 1107/2009 zmenenému nariadením (EÚ) 2018/605, aktualizované posúdenie už predložených informácií a prípadne ďalšie informácie, ktorými sa potvrdzuje neprítomnosť endokrinného pôsobenia, sa predložia do 15. decembra 2023.
                     
                  
               (1)  Ďalšie podrobnosti o identite a špecifikácii účinnej látky sú uvedené v správe o obnovení schválenia.
            
               (2)  Smernica Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva (Ú. v. ES L 327, 22.12.2000, s. 1).
            
               (3)  Smernica Európskeho parlamentu a Rady 2009/128/ES z 21. októbra 2009 , ktorou sa ustanovuje rámec pre činnosť Spoločenstva na dosiahnutie trvalo udržateľného používania pesticídov (Ú. v. EÚ L 309, 24.11.2009, s. 71).
         
      
      
         
            PRÍLOHA II
            Príloha k vykonávaciemu nariadeniu Komisie (EÚ) č. 540/2011 sa mení takto:
            
                        1.
                     
                     
                        V časti A sa vypúšťa zápis 103 týkajúci sa cypermetrínu;
                     
                  
                        2.
                     
                     
                        V časti E sa dopĺňa táto položka:
                        
                                    „14
                                 
                                 
                                    cypermetrín
                                    CAS č. 52315-07-8
                                    CIPAC č. 332
                                 
                                 
                                    
                                       O-[(RS)-(3-fenoxyfenyl(kyano)metyl]-(1RS,3RS;1RS,3SR)-3-(2,2-dichlóretenyl)-2,2-dimetylcyklopropánkarboxylát
                                    alebo
                                    
                                       O-[(RS)-α-kyano-3-fenoxybenzyl](1RS)-cis,trans-3-(2,2-dichlórvinyl)-2,2-dimetylcyklopropánkarboxylát
                                 
                                 
                                    920 g/kg
                                    cis:trans: 40/60 až 60/40
                                    uvedené nečistoty sa z toxikologického hľadiska považujú za rizikové ich obsah v technickom materiáli nesmie prekročiť tieto hodnoty:
                                    hexán: 5 g/kg
                                 
                                 
                                    
                                       1. februára 2022
                                    
                                 
                                 
                                    
                                       31. januára 2029
                                    
                                 
                                 
                                    Autorizácie sa udeľujú len profesionálnym používateľom.
                                    Pri autorizácií prípravkov na ochranu rastlín s obsahom cypermetrínu určených na aplikácie postrekom vo vonkajšom prostredí sa v záujme zaistenia ochrany necieľových organizmov, najmä vodných organizmov a necieľových článkonožcov vrátane včiel,
                                    
                                                —
                                             
                                             
                                                vyžadujú opatrenia na zmiernenie rizika, ktorými sa dosiahne zníženie úletu a ktoré vedú k expozícii ≤ 5,8 mg účinnej látky/ha v neobrábaných oblastiach a okrem toho v prípade aplikácií na jar ku koncentráciám vo vodných útvaroch ≤ 0,0038 μg účinnej látky/l,
                                             
                                          
                                                —
                                             
                                             
                                                môžu autorizovať len použitia mimo obdobia kvitnutia plodín a bez výskytu kvitnúcich burín.
                                             
                                          Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o cypermetríne, a najmä jej dodatky I a II. Členské štáty musia venovať osobitnú pozornosť:
                                    
                                                —
                                             
                                             
                                                ochrane vodných organizmov, necieľových článkonožcov vrátane včiel,
                                             
                                          
                                                —
                                             
                                             
                                                posúdeniu rizika pre spotrebiteľov,
                                             
                                          
                                                —
                                             
                                             
                                                technickej špecifikácii účinnej látky používanej v prípravkoch na ochranu rastlín.
                                             
                                          Ak sa to považuje za vhodné, členské štáty stanovia pri udeľovaní autorizácie požiadavky na monitorovanie v súlade s článkom 6 písm. i) nariadenia (ES) č. 1107/2009 s cieľom doplniť monitorovanie podľa smernice Európskeho parlamentu a Rady 2000/60/ES (*1) a 2009/128/ES (*2).
                                    Žiadateľ musí predložiť Komisii, členským štátom a úradu potvrdzujúce informácie, pokiaľ ide o:
                                    
                                                1.
                                             
                                             
                                                toxikologický profil metabolitov obsahujúci zložku 3-fenoxybenzoyl;
                                             
                                          
                                                2.
                                             
                                             
                                                relatívnu toxicitu jednotlivých izomérov cypermetrínu, najmä enantioméru (1S cis αR);
                                             
                                          
                                                3.
                                             
                                             
                                                vplyv procesov úpravy vody na charakter rezíduí prítomných v povrchových a podzemných vodách pri získavaní pitnej vody z povrchových a podzemných vôd;
                                             
                                          
                                                4.
                                             
                                             
                                                body 3.6.5 a 3.8.2 prílohy II k nariadeniu (ES) č. 1107/2009 zmenenému nariadením (EÚ) 2018/605.
                                             
                                          Žiadateľ predloží:
                                    
                                                —
                                             
                                             
                                                informácie uvedené v bode 1 do 15. decembra 2022,
                                             
                                          
                                                —
                                             
                                             
                                                informácie uvedené v bode 2 do 15. decembra 2023 a
                                             
                                          
                                                —
                                             
                                             
                                                informácie uvedené v bode 3 do dvoch rokov odo dňa, keď Komisia uverejní usmerňujúci dokument o hodnotení vplyvu procesov úpravy vody na charakter rezíduí prítomných v povrchových a podzemných vodách.
                                             
                                          Pokiaľ ide o body 3.6.5 a 3.8.2 prílohy II k nariadeniu (ES) č. 1107/2009 zmenenému nariadením (EÚ) 2018/605, aktualizované posúdenie už predložených informácií a prípadne ďalšie informácie, ktorými sa potvrdzuje neprítomnosť endokrinného pôsobenia, sa predložia do 15. decembra 2023.
                                 
                              
                  
               (*1)  Smernica Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva (Ú. v. ES L 327, 22.12.2000, s. 1).
            
               (*2)  Smernica Európskeho parlamentu a Rady 2009/128/ES z 21. októbra 2009, ktorou sa ustanovuje rámec pre činnosť Spoločenstva na dosiahnutie trvalo udržateľného používania pesticídov (Ú. v. EÚ L 309, 24.11.2009, s. 71).“